**Ministru kabineta rīkojuma projekta „** **Par Cēsu novada pašvaldības nekustamā īpašuma**

**Ata Kronvalda ielā 56, Cēsīs, Cēsu novadā 3459/12617 domājamo daļu pārņemšanu valsts**

**īpašumā” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums | 2016. gada 16. jūnijā apstiprinātā Valsts aizsardzības koncepcija, Publiskas personas mantas atsavināšanas likuma 42. panta otrā daļa un 43. pants. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Valsts aizsardzības koncepcijā noteikto Nacionālo bruņoto spēku (turpmāk – NBS) skaitliskā sastāva pieaugumu, nepieciešams stiprināt un attīstīt tās NBS vienības, kas nodrošina militāro apmācību. NBS Instruktoru skola Cēsīs, Valmieras ielā 8 sagatavo instruktoru sastāva karavīrus un zemessargus, un tajā turpmākajos gados ne tikai pieaugs apmācāmo skaits, bet arī būs nepieciešami papildu mācībspēki – gan izveidojot mācībspēku papildu štata vietas, gan piekomandējot mācībspēkus uz apmācību laiku no citām vienībām. Lai nodrošinātu šo mācībspēku pārvietošanu un izmitināšanu Cēsīs, nepieciešams palielināt dzīvojamo fondu.Atbilstoši Militārā dienesta likuma 55. panta trešajai daļai profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā uz dienesta laiku nodrošina ar Aizsardzības ministrijas valdījumā esošu dienesta dzīvojamo telpu.Ņemot vērā nepieciešamību nodrošināt dzīvojamo fondu NBS Instruktoru skolas mācībspēkiem Cēsīs, Aizsardzības ministrija (turpmāk – AM) ir izvērtējusi un kā piemērotāko variantu ir noteikusi 3459/12617 domājamo daļu no nekustamā īpašuma Cēsīs, Ata Kronvalda ielā 56, kadastra Nr. 4201 009 0423 (sastāv no zemes gabala 0,6098 ha platībā ar kadastra apzīmējumu 4201 009 0423 un dzīvojamās ēkas – nepabeigtas jaunbūves 2 000,1 m2 platībā ar kadastra apzīmējumu 4201 009 0407 001), pārņemšanu bez atlīdzības saskaņā ar Publiskas personas mantas atsavināšanas likuma 42. panta otro daļu un 43. pantu. AM un Cēsu novada pašvaldība 2016. gada 19. augustā parakstīja nodomu protokolu par sadarbību dzīvojamās ēkas – nepabeigtas jaunbūves Ata Kronvalda ielā 56, Cēsīs atjaunošanā un dalīta kopīpašuma nodibināšanā. 3459/12617 domājamās daļas no nekustamā īpašuma veidos piecus dzīvokļu īpašumus, kuri tiks izīrēti NBS karavīriem (divi divistabu dzīvokļi un trīs trīsistabu dzīvokļi).2016. gada 13. oktobrī Cēsu novada domes sēdē ([http://www.cesis.lv/lv/pasvaldiba/domes-sedes/pienemtie-lemumi/2016--gads/?lid=342#](http://www.cesis.lv/lv/pasvaldiba/domes-sedes/pienemtie-lemumi/2016--gads/?lid=342)) tika pieņemts lēmums Nr. 263 “Par nekustamā īpašuma Ata Kronvalda iela 56, Cēsis, Cēsu novads, kadastra numurs 4201 009 0423, 3459/12617 domājamo daļu nodošanu bez atlīdzības īpašumā Latvijas valstij” (<http://www.cesis.lv/lemumi/lemums?id=9195>). Saskaņā ar Cēsu novada domes 2016. gada 13. oktobra lēmumu Nr. 263 “Par nekustamā īpašuma Ata Kronvalda iela 56, Cēsis, Cēsu novads, kadastra numurs 4201 009 0423, 3459/12617 domājamo daļu nodošanu bez atlīdzības īpašumā Latvijas valstij” pašvaldība nodod bez atlīdzības īpašumā Latvijas valstij Aizsardzības ministrijas personā nekustamo īpašumu Ata Kronvalda ielā 56, Cēsīs, Cēsu novadā, kadastra numurs 4201 009 0423:1.1. astoņas dzīvojamo telpu grupas dzīvojamā mājā (nepabeigta celtniecība), kadastra apzīmējums 4201 009  0407 001, tajā skaitā:1.1.1. ēkas otrajā stāvā – 4201 009 0407 001 013 (394/12617 domājamās daļas);1.1.2. ēkas otrajā stāvā – 4201 009 0407 001 014 (392/12617 domājamās daļas);1.1.3. ēkas trešajā stāvā – 4201 009 0407 001 019 (552/12617 domājamās daļas);1.1.4. ēkas trešajā stāvā – 4201 009 0407 001 021 (394/12617 domājamās daļas);1.1.5. ēkas trešajā stāvā – 4201 009 0407 001 022 (392/12617 domājamās daļas);1.1.6. ēkas ceturtajā stāvā – 4201 009 0407 001 027 (552/12617 domājamās daļas);1.1.7. ēkas ceturtajā stāvā – 4201 009 0407 001 029 (394/12617 domājamās daļas);1.1.8. ēkas ceturtajā stāvā – 4201 009 0407 001 030 (389/12617 domājamās daļas), kas kopā sastāda 3459/12617 domājamās daļas un nākotnē veidos piecus dzīvokļus;1.2. 3459/12617 domājamās daļas no daudzdzīvokļu mājas (nepabeigta celtniecība), kadastra apzīmējums 4201 009 0407 001, koplietošanas telpām;1.3. 3459/12617 domājamās daļas no zemes gabala, kadastra apzīmējums 4201 009 0423 (kopējā platība 6 098 m2), lai nodrošinātu Nacionālo bruņoto spēku karavīrus ar papildu dzīvojamo platību.Nekustamais īpašums Ata Kronvalda ielā 56, Cēsīs, Cēsu novadā ir ierakstīts zemesgrāmatā uz Cēsu novada pašvaldības vārda. Pēc Ministru kabineta rīkojuma izdošanas 3459/12617 domājamās daļas normatīvajos aktos noteiktajā kārtībā tiks ierakstītas zemesgrāmatā uz valsts vārda AM personā. Pastāv iespējamība, ka šobrīd AM noteikto nekustamā īpašuma domājamo daļu apmērs varētu mainīties līdz ar dzīvojamo telpu grupu pārbūvi, kuras laikā telpu grupas tiks gan apvienotas, gan sadalītas, lai izveidotu piecus dzīvokļu īpašumus 345,9 m2 platībā, kas atbilstu AM vajadzībām.Saskaņā ar Cēsu novada integrētās attīstības programmas 2013.–2019. gadam vidēja termiņa prioritāti “Dzīves telpas sakārtošana un dabas vides saglabāšana” viens no uzdevumiem ir “veicināt dzīvojamā fonda attīstību atbilstoši iedzīvotāju vajadzībām” ar apakšuzdevumu “veidot pašvaldības īres mājokļus”. Pašvaldība ir informējusi, ka dzīvojamā ēka tiks projektēta un izbūvēta kā zemas enerģijas patēriņa ēka ar enerģijas patēriņu apkurei robežās no 40 līdz 50 kWh/m2 gadā. Atbilstoši Cēsu novada domes sniegtajai informācijai dzīvojamās ēkas Ata Kronvalda ielā 56, Cēsīs atjaunošanas būvdarbu (ēkas atjaunošana un infrastruktūras sakārtošana) kopējās izmaksas ir plānotas no ~1 800 000 līdz ~2 200 000 *euro* apmērā, attiecīgi proporcionāls atbilstoši domājamām daļām plānots AM ieguldījums no ~490 000 līdz ~600 000 *euro* apmērā. Aptuveni novērtētie dzīvojamās ēkas uzturēšanas izdevumi ir 0,73 *euro*/m2.Pēc dzīvojamās ēkas nodošanas ekspluatācijā AM sagatavos grozījumus Ministru kabineta 2013. gada 17. septembra noteikumos Nr. 826 “Valsts aizsardzības militāro objektu un iepirkumu centra publisko maksas pakalpojumu cenrādis”, nosakot AM īpašumā esošo dzīvojamās ēkas Cēsīs, Ata Kronvalda ielā 56 dzīvojamo telpu (dzīvokļu) īres maksu.Atbilstoši Deklarācijas par Māra Kučinska vadītā Ministru kabineta iecerēto darbību īstenošanai 92. punktam Ekonomikas ministrija izstrādā jaunu dzīvojamo telpu īres attiecību regulējumu (šobrīd spēkā esošā likuma “Par dzīvojamo telpu īri” vietā). Atbilstoši plānotajam jaunajam normatīvajam regulējumam, aprēķinot AM valdījumā esošo dzīvojamo telpu (dzīvokļu, kas tiks nodoti NBS karavīriem) īres maksu, tajā tiks iekļauti izdevumi par visiem ar telpu lietošanu saistītajiem pakalpojumiem, īres maksas aprēķinā neiekļaujot dzīvojamās ēkas nolietojuma (amortizācijas) izmaksas. Ņemot vērā, ka dzīvojamo ēku ir paredzēts nodot ekspluatācijā pēc ~2 gadiem (t. sk. būvdarbus ir plānots pabeigt 12 mēnešu laikā), dzīvojamās mājas ekspluatācijas nodošanas brīdī provizoriski spēkā būs jaunais dzīvojamo telpu īres attiecību regulējums.Ņemot vērā minēto, Aizsardzības ministrija ir sagatavojusi Ministru kabineta rīkojuma projektu, kas paredz pārņemt bez atlīdzības valsts īpašumā un nodot Aizsardzības ministrijas valdījumā 3459/12617 domājamās daļas no Cēsu novada pašvaldībai piederošā nekustamā īpašuma (nekustamā īpašuma kadastra Nr. 4201 009 0423) Ata Kronvalda ielā 56, Cēsīs. Rīkojuma projekta 1. punktā minētais nekustamais īpašums tiks izmantots valsts aizsardzības funkcijas īstenošanai, nodrošinot NBS karavīrus ar papildu dzīvojamo platību. Rīkojuma projekts paredz valstij Aizsardzības ministrijas personā pienākumu:1. nostiprinot īpašuma tiesības uz nekustamo īpašumu zemesgrāmatā uz valsts vārda Aizsardzības ministrijas personā, norādīt, ka īpašuma tiesības nostiprinātas uz laiku, kamēr Aizsardzības ministrija nodrošina rīkojuma projekta 2. punktā minētās funkcijas īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku;
2. rīkojuma projekta 1. punktā minētā nekustamā īpašuma domājamās daļas bez atlīdzības nodot Cēsu novada pašvaldības īpašumā, ja Aizsardzības ministrijas valdījumā esošais nekustamais īpašums vairs netiek izmantots rīkojuma projekta 2. punktā minētās funkcijas īstenošanai.

Saskaņā ar AM un Cēsu novada domes 2016. gada 19. augustā noslēgto nodomu protokolu, kā arī pamatojoties uz 2016. gada 13. oktobra Cēsu novada domes lēmumu Nr. 263, Cēsu novada dome kopīgi ar AM īstenos dzīvojamās ēkas Cēsīs, Ata Kronvalda ielā 56 atjaunošanu un infrastruktūras sakārtošanu. AM piedalīsies iepirkuma organizēšanā un līguma slēgšanā par dzīvojamās ēkas pārbūves būvprojekta izstrādi, būvdarbiem un autoruzraudzību. |
|  3. | Projekta izstrādē iesaistītās institūcijas | AM, Cēsu novada dome |
|  4. |  Cita informācija | AM ēkas atjaunošanu un infrastruktūras sakārtošanu finansēs no AM budžeta programmas 33.00.00 “Aizsardzības īpašumu pārvaldīšana” ilgtermiņa saistību pasākuma “NBS ilgtermiņa līgumi”.Izdevumus, kas saistīti ar nekustamā īpašuma pārreģistrāciju zemesgrāmatā segs Valsts aizsardzības militāro objektu un iepirkumu centrs. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Cēsu novada dome, Valsts aizsardzības militāro objektu un iepirkumu centrs |
| 2.  | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Ministru kabineta rīkojuma projektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Aizsardzības ministrs R. Bergmanis

Aizsardzības ministrijas valsts sekretārs J. Garisons

I. Buda, 67335031

Inara.Buda@mod.gov.lv